CELEX: 62008CN0055
Language: sl
Date: 2008-02-13 00:00:00
Title: Zadeva C-55/08: Predlog za sprejetje predhodne odločbe, ki ga je 13. februarja 2008 vložilo Tribunal Judicial de Comarca do Porto (Potrugalska) – Santa Casa da Misericórdia de Lisboa proti Liga Portuguesa de Futebol Profissional (CA/LPFP), Baw International Ltd in Betandwin.Com Interactive Entertainment

12.4.2008   
            
            
               SL
            
            
               Uradni list Evropske unije
            
            
               C 92/19
            
         Predlog za sprejetje predhodne odločbe, ki ga je 13. februarja 2008 vložilo Tribunal Judicial de Comarca do Porto (Potrugalska) – Santa Casa da Misericórdia de Lisboa proti Liga Portuguesa de Futebol Profissional (CA/LPFP), Baw International Ltd in Betandwin.Com Interactive Entertainment
   (Zadeva C-55/08)
   (2008/C 92/35)
   Jezik postopka: portugalščina
   Predložitveno sodišče
   Tribunal Judicial de Comarca do Porto
   Stranke v postopku v glavni stvari
   
      Tožeča stranka: Santa Casa da Misericórdia de Lisboa
   
      Tožene stranke: Liga Portuguesa de Futebol Profissional (CA/LPFP), Baw International Ltd in Betandwin.Com Interactive Entertainment
   Vprašanja za predhodno odločanje
   
               1)
            
            
               Ali je dejstvo, da ima samo država članica „izključno pravico prirejanja iger na srečo in loterij“ (člen 9 uredbe-zakona št. 422/89 z dne 2. decembra 1989, ki je bila spremenjena z uredbo-zakonom št. 10/95 z dne 19. januarja 1995 in z uredbo-zakonom št. 40/2005 z dne 17. februarja 2005) in „spodbujanja stav“ (člen 1 uredbe-zakona št. 84/85 z dne 17. decembra 1985, ki je bil spremenjen z uredbo-zakonom št. 317/2002), v skladu s pravili prava Skupnosti […], ki določajo načela svobodnega opravljanja storitev, svobodne konkurence in prepovedi državnih monopolov?
            
         
               2)
            
            
               Na kakšnih merilih mora temeljiti razlaga nacionalne zakonodaje, ki ta načela omejuje, da bi ugotovili, ali je ta omejitev dopustna ob upoštevanju pravil prava Skupnosti […]?
            
         
               3)
            
            
               Ali je prepoved oglaševanja iger na srečo in loterij, če so bistven predmet reklamnega sporočila, ob upoštevanju izjeme v zvezi z oglaševanjem takih iger s strani Santa Casa da Misericórdia de Lisboa, v skladu s pravili prava Skupnosti […], ki določajo načela svobodnega opravljanja storitev, svobodne konkurence in prepovedi državnih monopolov?